Document ID: 31989R0390

*****
ΚΑΝΟΝΙΣΜΟΣ (ΕΟΚ) αριθ. 390/89 ΤΟΥ ΣΥΜΒΟΥΛΙΟΥ
της 14ης Φεβρουαρίου 1989
για την ολική ή μερική αναστολή ορισμένων δασμών που επιβάλλονται από την Κοινότητα των Δέκα στις εισαγωγές από την Ισπανία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 33,
την πρόταση της Επιτροπής,
Εκτιμώντας ότι η αναστολή των δασμών που επιβάλλονται σε ορισμένα εμπορεύματα που προκύπτουν από τη μεταποίηση γεωργικών προϊόντων εισαγομένων από την Ισπανία στην Κοινότητα των Δέκα, ευνοεί τη διαδικασία ολοκλήρωσης της κοινοτικής αγοράς των προϊόντων αυτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι δασμοί (σταθερά στοιχεία) που επιβάλλονται στην Κοινότητα των Δέκα, βάσει της πράξης προσχώρησης της Ισπανίας και της Πορτογαλίας, στα προϊόντα που εισάγονται από την Ισπανία και αναφέρονται στο παράρτημα του παρόντος κανονισμού, αναστέλλονται στο επίπεδο που αναφέρεται απέναντι από το καθένα από αυτά.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Φεβρουαρίου 1989.

Labels: 3
15
18
6